b'\n_START_ARTICLE_\nSokolac\n_START_SECTION_\nZemljopis\n_START_PARAGRAPH_\nOp\xc4\x87ina se prostire na Glasina\xc4\x8dkoj visoravni u podno\xc5\xbeju planine Romanije i ima povr\xc5\xa1inu od 729 km\xc2\xb2. Administrativno je podijeljena na 10 mjesnih zajednica sa 80 naselja u kojima \xc5\xbeivi oko 15.500 stanovnika. Sokolac se nalazi u sredi\xc5\xa1tu Glasinca, na nadmorskoj visini od 870 metara. Ova visoravan s prostranim livadama i pa\xc5\xa1njacima okru\xc5\xbeena je \xc4\x8detinarskim \xc5\xa1umama i vrhovima Romanije, Bogovi\xc4\x87ke planine, Gradine, Rabra, Crnog vrha, Kopita, Kratelja. Sokolac je zna\xc4\x8dajno prometno raksri\xc5\xbeje  magistralnih puteva od Sarajevu prema Beogradu, U\xc5\xbeicu ili Jadranskom moru.\n_START_SECTION_\nNaseljena mjesta\n_START_PARAGRAPH_\nBalti\xc4\x87i, Bandin Od\xc5\xbeak, Banja Lu\xc4\x8dica, Barnik, Be\xc4\x87ari, Bereg, Bijela Voda, Bjelasovi\xc4\x87i, Bjelosavljevi\xc4\x87i, Borovac, Brejakovi\xc4\x87i, Bukovik, Cvr\xc4\x8di\xc4\x87i, \xc4\x8cavarine, \xc4\x8citluci, Donje Babine, Donje Gire, Donji Drapni\xc4\x87i, Donji Kalimani\xc4\x87i, D\xc5\xbeindi\xc4\x87i, \xc4\x90edovci, Gazivode, Gornji Kalimani\xc4\x87i, Gornji Poretak, Grbi\xc4\x87i, Hrasti\xc5\xa1ta, Imamovi\xc4\x87i, Jabuka, Jasik, Kadi\xc4\x87a Brdo, Kalauzovi\xc4\x87i, Kaljina, Kazmeri\xc4\x87i, Kle\xc4\x8dkovac, Kne\xc5\xbeina, Ko\xc5\xa1utica, Kru\xc5\xa1evci, Kula, Kusa\xc4\x8de, Kuti, Mandra, Manguri\xc4\x87i, Margeti\xc4\x87i, Medojevi\xc4\x87i, Meljine, Mi\xc4\x8divode, Miletci, Miletine, Nehori\xc4\x87i, Nepravdi\xc4\x87i, Novo Selo, Novoseoci, Ozerkovi\xc4\x87i, Par\xc5\xbeevi\xc4\x87i, Pavi\xc4\x8di\xc4\x87i, Pedi\xc5\xa1e, Pihlice, Pobratci, Podkrajeva, Podromanija, Preljubovi\xc4\x87i, Prin\xc4\x8di\xc4\x87i, Pusto Selo, Ravna Romanija, Rije\xc4\x87a, Rudine, Seli\xc5\xa1ta, Sijerci, Smrti\xc4\x87i, Sokolac, Sokolovi\xc4\x87i, \xc5\xa0ahbegovi\xc4\x87i, \xc5\xa0enkovi\xc4\x87i, \xc5\xa0irijevi\xc4\x87i, To\xc4\x8dionik, Turkovi\xc4\x87i, Vidri\xc4\x87i, Vrane\xc5\xa1i, Vrapci, Vra\xc5\xbei\xc4\x87i, Vrhbarje, Vrhovina, Vrutci, Vukosavljevi\xc4\x87i, Zagra\xc4\x91e, \xc5\xbdljebovi, \xc5\xbdulj i \xc5\xbdunovi.\n_START_SECTION_\nPovijest\n_START_PARAGRAPH_\nNa podru\xc4\x8dju glasina\xc4\x8dke visoravni nalazi se najve\xc4\x87a nekropola iz mla\xc4\x91eg kamenog doba u Europi._NEWLINE_1985. izmjerena je najni\xc5\xbea temperatura u Sokolcu i u cijeloj Bosni i Hercegovini ikad: -34,6 Celzijevih stupnjeva.\n_START_SECTION_\nGospodarstvo\n_START_PARAGRAPH_\nDesetlje\xc4\x87ima je nosilac gospodarskog razvoja u Sokocu bila drvna industrija. Pored kapaciteta za primarnu i finalnu preradu drveta, u Sokocu su izgra\xc4\x91ene i pogoni u metalnoj industriji (Tvornica kotrljajnih le\xc5\xbeaja), tekstilnoj i ko\xc5\xbearskoj industriji (proizvodnja tepiha, dje\xc4\x8dje konfekcije i dijelova obu\xc4\x87e), gra\xc4\x91evinarstvu i trgovini, a posljednjih godina u ekspanziji je i tzv. mala privreda.\n_START_SECTION_\nSpomenici i znamenitosti\n_START_PARAGRAPH_\nManastir sv. Bogorodice Djeve u Kne\xc5\xbeini, sagra\xc4\x91en na temelju stare drvene crkve, koja potje\xc4\x8de iz 15. stolje\xc4\x87a.'